Diari Oficial de la Generalitat Valenciana


Sumari del DOGV 1105, del 12-07-1989 (1989/814462)

ORDRE de 3 de juny de 1989, de la Conselleria de Cultura, Educació i Ciència, per la qual es regula l'aplicació del règim de concerts educatius als centres de nova creació.
----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/06/03/(1)/dof/vci/html**

### Dades del document

Número de DOGV
:   1105

Data del DOGV
:   12-07-1989

Secció del DOGV
:   DISPOSICIONS GENERALS

Número del document
:   1989/814462


Data del document
:   03-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 3 de juny de 1989, de la Conselleria de Cultura, Educació i Ciència, per la qual es regula l'aplicació del règim de concerts educatius als centres de nova creació.  
El Capítol N del Títol NI del Reglament de Normes Bàsiques sobre concerts educatius, aprovat pel Reial Decret 2377/1985, de 18 de desembre, fixa les normes bàsiques per les quals s'ha de regir l'aplicació del règim de concerts educatius als centres docents privats de nova creació.  
Per això resulta necessari un desplegament d'aquests preceptes, per tal de concretar el procediment pel qual s'han de tramitar les sol·licituds dels centres, i el contingut dels convenis que, si s'escau, han de subscriure aquests amb l'administració educativa competent.  
En virtut d'això i fent ús de les atribucions assenyalades en l'article 35 de la Llei de Govern Valencià,  
ORDENE:  
Primer  
Els titulars promotors de centres docents privats de nova creació, que vagen a impartir ensenyaments bàsics, podran sol·licitar de la Conselleria de Cultura, Educació i Ciència, amb la sol·licitud d'autorització prèvia a què fa referència el Decret 1855/74 de 7 de juny, acollir-se al règim de concerts educatius previst en la Llei Orgànica Reguladora del Dret a l'Educació.  
Si no ho sol·licitaven en aquest moment, no podran acollir-se al règim de concerts fins que no hauran passat cinc anys des de la data de l'autorització definitiva d'aquests.  
Segon  
Les sol·licituds es presentaran davant dels Serveis Territorials de Cultura i Educació on s'inicie l?expedient d'autorització del centre docent.  
Tercer  
El director territorial de Cultura i Educació corresponent, vista la sol·licitud i la documentació aportada als efectes de l'autorització prèvia, informarà sobre si en el centre concorren alguna de les circumstàncies de preferència a què fa referència l'article 48.3 de la Llei Orgànica Reguladora del Dret a l?Educació.  
Quart  
Els Serveis Territorials trametran tota la documentació a la Direcció General de Centres i Promoció Educativa la qual resoldrà si el centre de nova creació reuneix els requisits propis del règim de concerts.  
Aquesta resolució la notificaran els Serveis Territorials corresponents al titular promotor del centre alhora que aquella que recau en l?expedient d'autorització prèvia.  
Cinquè  
Dins dels quinze dies següents a la notificació a què fa referència l'article anterior, el titular promotor del centre, proposarà a la Conselleria de Cultura, Educació i Ciència, un conveni on s'especificaran, en qualsevol cas, els extrems següents:  
a) Curs acadèmic a l?inici del qual està previst la posada en funcionament del centre, que haurà de ser posterior a la data de concessió de l'autorització definitiva.  
b) Data d'inici de l?execució del concert i forma d'aplicació progressiva d'aquest.  
c) Procediment per a la designació del director del centre, que tindrà caràcter provisional fins a la constitució del consell escolar, i que recaurà sobre un professor del centre d'experiència docent acreditada.  
d) Procediment per a la selecció del professorat d'acord amb els principis de publicitat, mèrito i capacitat.  
e) Data de constitució del consell escolar.  
sisé  
La proposta de conveni la informarà la Direcció General de Centres i Promoció Educativa, i si hi hagues acord amb allò proposat, s'elevarà al Conseller de Cultura, Educació i Ciència perquè ho aprove.  
En el termini de vint dies des de l'aprovació del conveni, aquest es formalitzarà en el corresponent document administratiu, que serà subscrit pel titular promotor del centre i el director territorial corresponent.  
Seté  
Si no hi havia acord sobre el conveni proposat la Direcció General de Centres i Promoció Educativa, notificarà a l?interessat les raons del desacord, i en el cas de persistir les raons del desacord, es formularà proposta denegatòria al Conseller de Cultura, Educació i Ciència.  
Contra aquest acte l'interessat podrà interposar recurs de reposició previ al recurs contenciós administratiu.  
Vuité  
El conveni s'extingirà si es denegava al centre l'autorització definitiva de funcionament.  
En cas d'incompliment del contingut del conveni per part del titular promotor, prèvia incoació d'expedient, l?òrgan que n'acorda l'aprovació, resoldrà el conveni.  
Nové  
Una vegada constituït el consell escolar del centre segons que s'assenyala en el conveni, s'elegirà el director del centre pel procediment previst en l'article 59 de la Llei Orgànica Reguladora del Dret a l'Educació. Així mateix les vacants de professorat es cobriran pel procediment indicat en l'article 60 de l'esmentat text legal.  
Deu  
Una vegada obtinguda l'autorització definitiva de funcionament del centre, es formalitzarà el concert educatiu d'acord amb el procediment aplicable.  
DISPOSICIO TRANSITORIA  
Allò que disposa la present Ordre serà d'aplicació a aquells centres de nova creació que havent obtingut ja l'autorització prèvia de funcionament, haguessen sol·licitat juntament amb aquesta, acollir-se al règimen de concerts educatius sempre que no obtinguessen l'autorització definitiva en aquest període.  
A aquest efecte, els Serveis Territorials de Cultura i Educació corresponents trametran l'expedient d'autorització prèvia amb l'informe a què fa referència l'article tercer de la present Ordre, dins dels deu dies següents a la publicació d'aquesta.  
DISPOSICIONS FINALS  
Primera S'autoritza la Direcció General de Centres i Promoció Educativa a dictar les instruccions necessàries per a l'aplicació i interpretació de la present Ordre.  
Segona  
La present Ordre entrarà en vigor a l'endemà de la publicació en el Diari Oficial de la Generalitat Valenciana.  
València, 3 de juny de 1989.  
El Conseller de Educació i Ciència,   
CIPRIA CISCAR I CASABAN


Còpia Permalink ELI